Diari Oficial de la Generalitat Valenciana


Sumari del DOGV 4660, del 30-12-2003 (2003/13876)

ACORD de 19 de desembre de 2003, del Consell de la Generalitat, pel qual s'autoritza determinat ajust de crèdit en el capítol 54 del programa 315.10; Condicions de Treball i Administració de les Relacions Laborals, que afecta línies de caràcter nominatiu per import de trenta-cinc mil euros (35.000 EUR). Exp. 06.017/03-208.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4660

Data del DOGV
:   30-12-2003

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2003/13784


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 19 de desembre de 2003, del Consell de la Generalitat, pel qual s'autoritza determinat ajust de crèdit en el capítol 54 del programa 315.10; Condicions de Treball i Administració de les Relacions Laborals, que afecta línies de caràcter nominatiu per import de trenta-cinc mil euros (35.000 euros). Exp. 06.017/03-208. [2003/F13803]
  
El Consell de la Generalitat, en la reunió del dia 19 de desembre de 2003, va adoptar l'acord següent:
  
A efectes de col·laborar en els actes commemoratius del 25 aniversari de l'organització sindical CSI-CSIF, s'ha previst concedir una subvenció de 35.000 euros a la dita entitat per a la qual cosa es requerix la inclusió d'una nova línia de subvenció en l'annex de transferències corrents del programa 315.10, Condicions de Treball i Administració de les Relacions Laborals, que es proposa finançar mitjançant transferència de disponibilitats existents en dues línies d'este mateix capítol i programa, concretament:
  
T5266 «Programa de suport a l'economia social», per import de 27.980,00 euros,
  
T2207 «Subvenció convenis de cotització a la Seguretat Social», per import de 7.020,00 euros, que es tracta d'una línia nominativa, destinada als extreballadors d'Imepiel, tanmateix ateses les sol·licituds d'ajudes pel cost corresponent a l'any 2003, hi ha disponibilitats que permeten la seua minoració.
  
En conseqüència, i en virtut del que disposen els articles 18 i 19 de la Llei 12/2002, de Pressupostos de la Generalitat Valenciana per a l'exercici 2003, el Consell de la Generalitat
  
ACORDA
  
Primer i únic
  
S'autoritza l'ajust en l'annex de transferències corrents del programa 315.10 Condicions de Treball i Administració de les Relacions Laborals, que implica.
  
a) la minoració de crèdit de les línies de subvenció T2207 i T5266, com es detalla a continuació:
  
Codi: T2207
  
Denominació: Subvenció convenis cotització a la Seguretat Social
  
Modificació (euros): - 7.020
  
b) la inclusió d'una nova línia de subvenció nominativa, per l'import i amb les dades descriptives que es detalla a continuació:
  
Import:. 35.000 euros.
  
Denominació: central sindical CSI-CSIF-PVE
  
Codi: T5437
  
Beneficiaris: CSI-CSIF-PVE
  
Normativa reguladora: Article 45d) TRLHPGV Acord
  
Descripció i finalitat: subvenció de les despeses ocasionades en els actes commemoratius del 25 aniversari de l'organització sindical CSI-CSIF- PVE
  
Tipus: Nominativa
  
Fons propis: 35.000 euros
  
Fons finalistes: -
  
València, 19 de desembre de 2003.- El conseller secretari del Consell de la Generalitat: Alejandro Font de Mora Turón.